OpenLLM-France/wikimedia huggingface dataset:
# Vallabús

Vallabús és una masia situada en el terme municipal de Moià, a la comarca catalana del Moianès. Forma part de l'Inventari del Patrimoni Arquitectònic de Catalunya.
Està situada a prop i a llevant de Moià, al nord de la carretera N-141c i de l'extrem de ponent del Polígon industrial Pla Romaní. És a la dreta del torrent de les Graus, a prop i a llevant del Pont de les Graus.

## Descripció

És una casa quadrada, de dimensions reduïdes, amb teulada de dos vents, asimètrics, amb el carener perpendicular a la façana principal. Consta de planta baixa i pis. Al cantó de tramuntana té coberts i annexos per arreus i bestiar. Les finestres són adovellades. La construcció és de pedra, amb arrebossat molt deteriorat.

## Història

Aquesta estructura és la de la típica masoveria de segon o tercer ordre. No és freqüent trobar cases tan petites a l'àrea del Moianès; més aviat es podria relacionar amb les cases de carboners de les Guilleries. Data del segle xviii, i no ha sofert transformacions que modifiquin la seva estructura.

## Referències

* 1 2 3 4 «Vallabús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].

## Enllaços externs

* Ajuntament de Moià. Pla Especial del catàleg de les masies i cases rurals de Moià. Ajuntament de Moià.
# Veïnat de l'Hostalnou

El Veïnat de l'Hostalnou és una entitat de població del municipi de Riudellots de la Selva, a la comarca catalana de la Selva.

## Referències

* ↑ «Veïnat de l'Hostalnou». Gran Enciclopèdia Catalana. Barcelona: Grup Enciclopèdia Catalana.
# Villers-Guislain

Villers-Guislain és un municipi francès, situat a la regió dels Alts de França, al departament del Nord. L'any 2006 tenia 694 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 780 | 809 | 791 | 767 | 659 | 641 | 694 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Claude Mory | |
| 2008- | Gérard Allart | |
# Vogel

Vogel és el nom dels següents personatges:
* Adolphe Vogel (Lilla, Nord-Pas-de-Calais, 1805 - 1892), compositor francès
* Alfred Vogel (1902 – 1996), fitoterapeuta suís, nutricionista, escriptor i orador
* Darlene Vogel (Modesto, 1962), actriu dels Estats Units
* Everart Vogel (Düsseldorf, 1861 - ¿?), filòleg alemany
* Johann Vogel (Ginebra, 1977), futbolista suís
* Johann Christoph Vogel (Nuremberg, Baviera, 1756 - París, 1788), compositor alemany
* Friedrich Wilhelm Ferdinand Vogel (Havelberg, Brandenburg, 1807 - Bergen, Noruega, 1892), compositor i organista alemany
* Moritz Vogel (Sorgau, 1816 - Leipzig, 1922), pianista i compositor alemany
# Vint-i-dos

El vint-i-dos és un nombre natural que segueix el vint-i-u i precedeix el vint-i-tres. S'escriu 22 en xifres àrabs, XXII en les romanes i 二十二 en les xineses.
Ocurrències del vint-i-dos:
* És el nombre atòmic del titani.
* Popularment, el nombre és conegut com "els dos aneguets".
* Designa l'any 22 i el 22 aC.
* És un nombre d'Erdős-Woods.
* És el segon nombre de Smith.

## Referències

* ↑ Sanz, Elena «Los dos patitos, la niña bonita, la mala pata...». Muy Interesante.
* ↑ (successió A059756 a l'OEIS)
* ↑ (successió A006753 a l'OEIS)
# Vol 574 d'Adam Air

El vol 574 de la companyia aèria d'Indonèsia Adam Air era un vol regular domèstic des de Surabaya a Manado, que es va estavellar a la Estret de Makassar poc després d'enlairar-se l'1 de gener del 2007. La totalitat de la tripulació i passatge moriren.

## Enllaços externs

* Final report Arxivat 2015-09-23 a Wayback Machine. (Archive)
* PUBLIC RELEASE OF FINAL REPORT – PK-KKW – FL DHI 574(Arxivat 2013-10-05 a Wayback Machine.)
* Plantilla:Id icon PEMBUKAAN PUBLIC RELEASE PK-KKW TGL 25 MARET 200(Arxivat 2013-10-04 a Wayback Machine.)
* Cockpit Voice Recorder transcript and accident summary
# Volken

Volken és un municipi del cantó de Zúric (Suïssa), situat al districte d'Andelfingen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Volk ohne Raum

Volk ohne Raum és una expressió alemanya que es podria traduir per «poble sense espai». Era durant anys la divisa política que s'utilitzava a la República de Weimar i l'Alemanya nazi. El terme va ser encunyat per l'escriptor nacionalista Hans Grimm amb la seva novel·la Volk ohne Raum del 1926. La novel·la immediatament va cridar molt l'atenció i va vendre gairebé 700.000 còpies.
El lema va ser utilitzat en un context polític que suggereix que, a causa del Tractat de Versalles on es va privar a Alemanya del seu imperi colonial, els alemanys s'havien convertit en un poble sense Lebensraum o espai vital, lluitant contra la pobresa, la misèria, la fam i la superpoblació. Estretament vinculada a aquesta idea, va ser l'afirmació que la terra fou dividida injustament entre les grans potències, que van deixar els alemanys que posseïen poques colònies sense espai indispensable, en comparació amb les nacions europees amb menor població.
Els nazis utilitzaven el lema per justificar la conquesta alemanya de Polònia i la Unió Soviètica. El programa nacionalsocialista va declarar: «Exigim terra i territori (colònies) per al manteniment del nostre poble, i la colonització del nostre excés de població».

## Vegeu també

* Blut und Boden
* Expansió cap a l'Est

## Referències

* ↑ Wistrich, Robert Solomon. Who's who in Nazi Germany. Oxon: Routledge, 2002, p. 85. ISBN 0415260388.
* ↑ Carsten, Francis Ludwig. Essays in German history. Continuum International Publishing Group, 1985, p. 309. ISBN 0907628672.
* ↑ NSDAP. «25-Punkte-Programm». Lemo: lebendiges Museum Online. Deutsches Historische Museum. [Consulta: 4 març 2017].
# Volkan Babacan

Volkan Babacan (Antalya, l'11 d'agost de 1988). És un jugador de futbol turc que juga com a porter amb l'Istanbul Başakşehir.Babacan va ser l'estrella del Campionat Mundial de Futbol Sub-17 de 2005, en el qual Turquia va obtenir el tercer lloc. Va fer el seu debut internacional el 13 d'octubre de 2014 amb un empat 1-1 a Letònia en la classificació per a la eurocopa 2016.

## Referències

* ↑ «Volkan Babacan» (en anglès). UEFA. [Consulta: 11 abril 2017].
# Volant d'inèrcia

Un volant d'inèrcia concebut de manera simplificada, és senzillament un cilindre prim que pivota sobre un eix perfectament vertical i perpendicular al pla de rotació, ha d'estar correctament lubrificat per tal d'evitar al màxim la pèrdua de moment d'inèrcia per fricció. Així, d'aquesta manera, donant un impuls suficient, el volant es manté en rotació durant una llarga estona.
Les propietats dels volants d'inèrcia s'utilitzen en màquines cícliques, com per exemple, el motor d'explosió d'un automòbil i així reduir les variacions de velocitat quan hi ha canvis en el parell motor o el parell de càrrega dins el cicle.
Els primers volants d'inèrcia que es va utilitzar aparegué al neolític emprat en el torn de terrissaire. Posteriorment van tenir múltiples usos com en molins, pous, maquinària del teatre, eines mecàniques
En l'actualitat els volants d'inèrcia també es fan servir com acumuladors d'energia cinètica. En els vehicles redueixen el consum energètic, ja que recuperen l'energia de la frenada i disminueixen la necessitat de potència del motor
En la distribució d'electricitat urbana els volants d'inèrcia fan de bateries electromecàniques. En algunes joguines els volants d'inèrcia acumulen inèrcia en els cotxets que es "carreguen" fregant les rodetes contra el terra. També funcionen per un volant d'inèrcia els io-ios que acumulen en la baixada l'energia que utilitzaran per pujar.
El primer a utilitzar la paraula volant d'inèrcia (volant d'inertie) va ser Louis Guillaume Perreaux de l'Orne, l'any 1868 qui la usà en el seu velocípede a vapor, invent precursor de la moderna motocicleta.

## Funcionament

Si es fa girar un objecte, en resulta el moment d'inèrcia que és un vector perpendicular a l'eix de rotació, que en el cas d'un cilindre equival en meitat de la seva massa pel quadrat del seu radi. Si intentem inclinar un volant en rotació, aquest ofereix resistència.
El volant continua el seu moviment per inèrcia quan s'atura el parell motor que el propulsa. D'aquesta manera el volant d'inèrcia s'oposa a les acceleracions brusques en un moviment rotatiu. Així s'aconsegueixen reduir les fluctuacions de la velocitat angular. És a dir, que es fa servir el volant per a suavitzar el flux d'energia entre una font de potència i la seva càrrega.
En una màquina de vapor tradicional és una roda de grans dimensions, que té dues funcions. La primera és suavitzar el moviment giratori evitar el moviment impulsiu que s'obté al fer la transformació del moviment lineal en giratori regularitzant el gir. La segona funció és fer de politja de transmissió.

## Referències

* 1 2 Tesi doctoral Faure
* ↑ http://www.pendulum.es/catalan/estudiolo/mecanica.html Arxivat 2012-02-10 a Wayback Machine.
* ↑ http://www.mnactec.cat/~educa/energia.php?a=la_maquina_de_vapor Arxivat 2010-10-02 a Wayback Machine.

## Bibliografia

* Shigley y Uicker. Teoría de máquinas y mecanismos. McGraw-Hill.
* Ramón Moliner, Martell y Rodríguez Torres. Elementos de máquinas. UNED.
* Wilson y Sadler. Kinematics and dynamics of machinery. Harper Collins College Publishers

## Enllaços externs

* Interesting Thing of the Day article on the Flywheel: escrit per Joe Kissell.
# Volusi Saturní

Volusi Saturní és el nom dels següents personatges:
* Luci Volusi Saturní (cònsol sufecte 12 aC), cònsol sufecte el 12 aC
* Luci Volusi Saturní (cònsol sufecte any 3), cònsol sufecte l'any 3
* Quint Volusi Saturní (cònsol any 56), cònsol l'any 56
* Aule Volusi Saturní, cònsol el 87
* Quint Volusi Saturní (cònsol any 92), cònsol el 92
# William Kanerva

William Kanerva (Impilahti, 26 de novembre de 1902 - Hèlsinki, 10 d'octubre de 1956) fou un futbolista finlandès de les dècades de 1920 i 1930.
Fou 51 cops internacional amb la selecció finlandesa amb la qual participà en els Jocs Olímpics de 1936.
Pel que fa a clubs, destacà a HJK i HPS.

## Referències

* ↑ «Finland - International Player Records». RSSSF. [Consulta: 7 novembre 2009].
* ↑ «William Kanerva». Sports Reference. Arxivat de l'original el 12 d'octubre 2009. [Consulta: 7 novembre 2009].
* ↑ «William KANERVA». FIFA. Arxivat de l'original el 22 de juny 2008. [Consulta: 7 novembre 2009].
* ↑ William Kanerva a National-Football-Teams.com (anglès)
# Transadelica

Transadelica és un grup de música creat a Barcelona per Amparo Sánchez (ex Amparanoia) i Yacine Belahcene (ex Cheb Balowski). Es tracta d'un projecte de música global on sonen Darbukkes, congues, son, bolero, chaabi algerià, rai, rock i rumba, creant un estil a mig camí entre Cuba i Algèria. En el grup també participen altres instrumentistes com Papaioannou (Oriental Groove), Jordi Mestres, Oscar Ferret, Albert Maynou i Allan Perez (Ocantomi).

## Discografia

* Transadelica (2011)

## Referències

* ↑ «Transadelica». Catalan Sounds. (Institut Ramon Llull). Arxivat de l'original el 2015-11-23. [Consulta: 21 novembre 2015].
# Transactions, Natural History Society of Formosa

Transactions, Natural History Society of Formosa, (abreujat Trans. Nat. Hist. Soc. Formosa), va ser una revista amb il·lustracions i descripcions botàniques que va ser editada a Taiwan des del 1911 fins al 1944.
Es va publicar amb els noms de:
* Journal of the Natural History Society of Taiwan
* Transactions of the Natural History Society of Formosa
* Transactions of the Natural History Society of Taiwan

## Referències

* ↑ A Tropicos
* ↑ A Worldcat

## Enllaços externs

* a IPNI
# Tiroteig de l'Escola Primària de Sandy Hook

La massacre de l'Escola Primària de Sandy Hook (Sandy Hook Elementary School) va passar el 14 de desembre de 2012 en aquest centre escolar, situat a la localitat de Sandy Hook, pertanyent a la ciutat de Newtown, a l'estat de Connecticut, als Estats Units. En el moment dels fets es van identificar 26 cadàvers, 20 dels quals eren de nens i 6 d'adults. L'autor de la matança era un home d'uns 20 anys que van trobar mort a l'escola.

## Vegeu també

* Massacre de Columbine
* Massacre de Virgínia Tech

## Referències

* 1 2 «At least 26 dead at shooting in Connecticut elementary school, official says» (en anglès). NBC News, 14-12-2012. [Consulta: 14 desembre 2012].
* 1 2 «Children, gunman dead in Conn. elementary school shooting» (en anglès). CBS News, 14-12-2012. [Consulta: 14 desembre 2012].

## Enllaços externs

* Satèl·lit
# Tsaagan

Tsaagan (que significa "blanc") és un gènere de dinosaures dromaeosauridae teròpodes de la Formació Djadokhta del Cretaci tardà a Mongòlia.
El fòssil de Tsagaan es va descobrir l'any 1996 i de primer es va identificar com un espècimen de Velociraptor. Després d'un CAT-scan el maig de 1998 es va arribar a la conclusió que representava un nou gènere. El desembre de 2006 la seva espècie tipus va rebre nom i va ser descrita per Mark Norell, James Clark, Alan Turner, Peter Makovicky, Rinchen Barsbold i Timothy Rowe. El nom específic, Tsaagan mangas, també qualifica l'epítet específic, i deriva de les paraules en idioma mongol per a "monstre blanc" (цагаан мангас),
L'espècimen holotip, IGM 100/1015, va ser trobat prop de Xanadu a la Província d'Ömnögovi en capes de la Formació Djadokhta Formation que dataven del període Campanià, de fa uns 75 milions d'anys. Consta d'un crani ben conservat i sèries de vèrtebres del coll com també una espatlla esquerra danyada. És l'únic espècimen que s'ha trobat de Tsaagan i pertany a un individu adult.
Tsaagan era dromaeosàurid de mida mitjana. El 2010 Gregory S. Paul va estimar la seva llargada en 2 metres i el seu pes en 15 kg. El crani sembla el del Velociraptor però en difereix en molts detalls. És més robust i suau a la part de dalt.
Tsaagan segons Norell et al. és un membre dels Velociraptorinae. El 2010 una anàlisi va mostrar que estava estretament emparentat amb el Linheraptor; subseqüentment Senter (2011) i Turner, Makovicky i Norell (2012) van argumentar que Linheraptor exquisitus és de fet un sinònim més modern de Tsaagan mangas.
Tsaagan representa l'única resta de dromaeosàurid (a més de dents aïllades) conegut de la regió Ukhaa Tolgod,un altre dromaeosàurid, Velociraptor, es coneix en la mateixa formació geològica. Els animals que podrien haver compartit hàbitat amb Tsaagan inclouen Protoceratops, Shuvuuia, el petit mamífer Zalambdalestes, el mamífer multituberculat Kryptobaatar, com també diversos llangardaixos i dues espècies sense haver estat descrites de troodòntids i dromaeosàurid.

## Referències

* 1 2 Senter, Phil «Using creation science to demonstrate evolution 2: morphological continuity within Dinosauria (supporting information)». Journal of Evolutionary Biology, 24, 10, 2011, pàg. 2197–2216. DOI: 10.1111/j.1420-9101.2011.02349.x. PMID: 21726330.
* 1 2 Alan Hamilton Turner, Peter J. Makovicky and Mark Norell «A review of dromaeosaurid systematics and paravian phylogeny». Bulletin of the American Museum of Natural History, 371, 2012, pàg. 1–206. DOI: 10.1206/748.1.
* 1 2 3 4 5 Norell, M.A.; Clark, J.M.; Turner, A.H.; Makovicky, P.J.; Barsbold, R.; Rowe, T. «A new dromaeosaurid theropod from Ukhaa Tolgod (Ömnögov, Mongolia)». American Museum Novitates, 3545, 2006, pàg. 1–51. DOI: 10.1206/0003-0082(2006)3545+[1:ANDTFU]2.0.CO;2.
* ↑ Paul, G.S., 2010, The Princeton Field Guide to Dinosaurs, Princeton University Press p. 137
* ↑ «A new dromaeosaurid (Dinosauria: Theropoda) from the Upper Cretaceous Wulansuhai Formation of Inner Mongolia, China». Zootaxa, 2403, 19-03-2010, pàg. 1–9 [Consulta: 19 març 2010].
# Torre de l'Alexis

La Torre de l'Alexis és una torre cantonera d'estil romànic del segle xi del segon recinte fortificat de la vila; és a la vila vella d'Illa, en el terme comunal del mateix nom, a la comarca del Rosselló, Catalunya del Nord.
Està situada al nord de la vila d'Illa, al nord-est del primer recinte fortificat de la vila.

## Història

Aquesta torre devia ser erigida pels primitius senyors d'Illa, segurament de la branca primogènita de Gualter d'Illa, a qui l'any 1019 el comte Guifred de Cerdanya va vendre el territori del sud de la vila d'Illa anomenat en el document la garriga de Talaçà. El 1157 el seu descendent Pere Gualter d'Illa, feudatari d'Ermengol de Vila-rasa, tenia el senyoriu d'Illa, El 1168 la torre dou donada pels d'Illa al rei Alfons I, qui l'any següent la infeudava a l'esmentat Ermengol de Vila-rasa.

## L'edificació

De planta rectangular, els costats nord i sud fan 10,75 metres de llarg, mentre que els est i oest, 8. L'alçada assoleix els 12 metres. Tapada per construccions privades a llevant, la resta es pot apreciar notablement. Presenta un aparell de còdols regularment distribuïts en filades, amb uns carreus grossos, molt regular, fent de pedres cantoneres. Es pot atribuir sens dubte al segle xi.
La porta principal és al bell mig de la façana sud, mentre que en època moderna se n'obrí una altra a ponent. Damunt d'aquesta darrera hi ha un ull de bou i, més amunt, una porta oberta també en temps moderns. Al nord hi ha un matacà, segurament relacionat més amb la muralla de la vila que amb la torre mateixa.

## Bibliografia

* Becat, Joan; Ponsich, Pere; Gual, Raimon. «Illa». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere. «Illa: Torre de l'Alexis». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «La Torre de l'Alexis en els ortofotomapes de l'IGN». Arxivat de l'original el 2016-08-13. [Consulta: 28 juliol 2016].
# Torre de l'Alfàndiga

La Torre de l'Alfàndiga és una construcció d'origen àrab al terme municipal d'Algímia d'Almonesir, a la comarca valenciana de l'Alt Palància declarada Bé d'Interés Cultural. És de planta quadrada, amb la tàpia de maçoneria sobre una base que anivella el terreny. La porta d'entrada és a uns dos metres d'altura. Entre les restes interiors hi ha una volta, que podria ser per cobrir els magatzems de la torre. No s'han conservat els coronaments i els forjats interiors. Es troba a uns dos quilòmetres de la població, en un xicotet promontori a la vora de la carretera que comunica Algímia amb l'Alcúdia de Veo. La seua funció és defensiva i de vigilància de qualsevol incursió a la Serra d'Espadà; es comunica amb el castell de la Vall d'Almonesir.

## Referències

* Aquest article pren com a referència el text del Bé d'Interés Cultural incoat per la Conselleria de Cultura de la Generalitat Valenciana

## Enllaços externs

* Fitxa de la Direcció General de Patrimoni de la Generalitat Valenciana
* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2257.
# Tyrannochthonius elegans

Tyrannochthonius elegans és una espècie d'aràcnid de l'ordre Pseudoscorpionida de la família Chthoniidae.
Es pot trobar a l'Àfrica central.

## Referències

* ↑ «Texas A&M University.». Arxivat de l'original el 2014-10-13. [Consulta: 26 novembre 2016].
# Universitat Autònoma

«Universitat Autònoma» té aquests significats:
* Universitat Autònoma de Barcelona (UAB)
* Universitat Autònoma de Barcelona (1933-39)
* Universitat Autònoma de Madrid (UAM)
# Tuc de Salana

El Tuc de Salana és una muntanya de 2.485 metres d'altitud, de forma piramidal, que es troba al municipi de Naut Aran, a la comarca de la Vall d'Aran. Està situat al límit de la zona perifèrica del Parc Nacional d'Aigüestortes i Estany de Sant Maurici.
Aquest cim està inclòs al llistat dels 100 cims de la FEEC
El Tuc de Salana està ubicat a la carena que separa la vall del riu Aiguamòg de la vall del riu Rencules, tributari del riu de Valarties. La seva proximitat al refugi de Colomers i la seva accessibilitat l'han convertit en una destinació popular entre els senderistes.

## Referències

* ↑ Institut Cartogràfic i Geològic de Catalunya. Tuc de Salana
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Umuq

Umuq és un jaciment arqueològic de Síria en una vall plana a l'Eufrates superior propera a la frontera amb Turquia. En les excavacions s'han trobat ceràmiques del tipus de l'Obeid, tot i que queda fora de la zona pròpia d'aquesta cultura.

## Referències

* El antiguo Oriente: historia, sociedad y economía, de Mario Liverano
# Un'avventura di Scaramuccia

Un'avventura di Scaramuccia és una òpera en dos actes composta per Luigi Ricci sobre un llibret de Felice Romani. Es va estrenar el 8 de març de 1834 al Teatro alla Scala de Milà.
Posteriorment es va representar a Viena (1835), Londres (1836), Madrid (1837), Lisboa (183), Paris (Théâtre Italienne 1846), Varsòvia (1846 en polonès), Barcelona (1848 i 1852), Brussel·les (1851 en francès), Buenos Aires (1851).

## Referències

* ↑ Fort i Romeu, Joan. «Òperes representades al Gran Teatre del Liceu des de 1847-1936». Gran Teatre del Liceu. [Consulta: 29 gener 2018].
* 1 2 «Dades de l'òpera» (en alemany). Operone. [Consulta: 25 gener 2018].
# Umrapur

Umrapur (a vegades Amrapur) fou un estat tributari protegit de l'agència de Kathiawar al prant de Halar, presidència de Bombai, format per dos pobles amb tres tributaris separats. Els ingresso s'estimaven el 1600 lliures i el tribut pagat al govern britànic era de 51 lliures. La superfície era de 21 km² i la població el 1881 de 1.804 habitants.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Unió Democràtica Àfar

Unió Democràtica Àfar és un partit polític d'Etiòpia de l'ètnia àfar. Es va fundar el desembre de 1989 amb el patrocini del Front Popular d'Alliberament del Tigre (TPLF) que pretenia convertir-lo en el seu braç polític a la regió Àfar. Però les diferents posicions fins al partit, la manca d'implantació, la insuficient lleialtat i altres factors van aconsellar al TPLF d'abandonar el projecte i llavors va buscar l'aliança amb el Front d'Alliberament Àfar.
El gener de 1992 va sorgir l'Associació Democràtica Àfar. Cap dels dos partits va treure representació a les eleccions de 1995 i 2000, i no s'esmenten a les eleccions del 2005.

## Referències

* Yasin Mohamed Yasin, Political History of the Afar in Ethiopia and Eritrea Arxivat 2016-03-04 a Wayback Machine.